युट्युबमा भाइरल भएसँगै अशोकको भिडियो बनाउँदै पोस्ट गर्नेहरूको संख्या बढ्दो छ । नामै नसुनिएका च्यानलहरूले समेत अशोकलाई आफ्ना दर्शक बढाउने माध्यम बनाएका छन् । अशोक सामान्य परिवारमा जन्मिएका हुन् । युट्युबमा हिट भएकै कारण युट्युब च्यानलहरूको ध्यान उनीमाथि केन्द्रित भएको हो । दर्जीलाई प्रयोग गर्दै आफ्नो च्यानललाई हिट बनाउनेहरू यतिबेला उनको भिडियो खिच्न तानातान गरिरहेका छन् । बालगायक अशोक गायक हेमन्त रानाको ‘सुन साइँली’, बालगायक प्रेम परियारको ‘मर्ने कसैलाई रहर हुँदैन’, ‘यी आँखामा तिमी छौ’ जस्ता गीतका कारण बढी रुचाइएका हुन् ।
